**Epigrame**

*Mihai Eminescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

LA UN NOU NĂSCUT

(Arab)

Plângând tu ai venit pe-acest pământ;

Amic, ce te-aşteptau, te-au salutat zâmbind; Dar să trăieşti astfel, încât când te vei stinge Să părăseşti zâmbind amicii, ce te-or plânge.

IMITATORII

(Pfeffel)

Şi prefăcut în lebădă la Leda Zeus porneşte;

Ar vrea să fac-asemenea un tânăr, ce iubeşte.

Amicul nostru cel posac

Se duce – ca gânsac.

AUTOR ŞI EDITOR

(Pfeffel)

E.

De ce aşa de trist, obscur?

A.

Ah! un nemernic mi-a furat

Poemul meu neimprimat!

E. Sărmanul fur!

LEOAICA ŞI SCROAFA

(Pfeffel)

– Ca mine-n toată lumea nu-i

O mamă, care s-aibă atâţi copii.

Scroafa se lăuda unei leoaice.

– Ai mulţi – răspunse asta – unul eu,

Dar este leu.